CELEX: 62014CN0422
Language: da
Date: 2014-09-12 00:00:00
Title: Sag C-422/14: Anmodning om præjudiciel afgørelse indgivet af Juzgado de lo Social n ° 33 de Barcelona (Spanien) den 12. september 2014 — Christian Pujante Rivera mod Gestora Clubs Dir, S.L. og Fondo de Garantia Salarial

24.11.2014   
            
            
               DA
            
            
               Den Europæiske Unions Tidende
            
            
               C 421/20
            
         Anmodning om præjudiciel afgørelse indgivet af Juzgado de lo Social no 33 de Barcelona (Spanien) den 12. september 2014 — Christian Pujante Rivera mod Gestora Clubs Dir, S.L. og Fondo de Garantia Salarial
   (Sag C-422/14)
   2014/C 421/29
   Processprog: spansk
   
      Den forelæggende ret
   
   Juzgado de lo Social no 33 de Barcelona
   
      Parter i hovedsagen
   
   
      Sagsøger: Christian Pujante Rivera
   
      Sagsøgt: Gestora Clubs Dir, S.L. og Fondo de Garantia Salarial
   
      Præjudicielle spørgsmål
   
   
               1)
            
            
               Såfremt midlertidigt ansatte, hvis ansættelseskontrakter er blevet opsagt med den begrundelse, at de er midlertidige, skal anses for ikke at være omfattet af anvendelsesområdet for og beskyttelsen i medfør af direktiv 98/59 (1) om kollektive afskedigelser i henhold til dettes artikel 1, stk. 2, litra a), (præjudicielt spørgsmål i sag C-392/13, der verserer for Domstolen), er det da i overensstemmelse med direktivets formål, at de midlertidigt ansatte derimod medregnes med henblik på at bestemme, hvor mange ansatte der »normalt« arbejder i virksomheden, og med henblik på at beregne den numeriske tærskel for kollektive afskedigelser (10 % eller 30 ansatte), der er fastsat i direktivets artikel 1, stk. 1, litra a), nr. i)?
            
         
               2)
            
            
               Tilladelsen til at »sidestille«»opsigelser« med »afskedigelser«, som omhandlet i artikel 1, stk. 1, litra b), andet afsnit, i direktiv 98/59, er betinget af, »at antallet af afskedigelser udgør mindst fem«. Skal dette fortolkes således, at denne betingelse henviser til de »afskedigelser«, som arbejdsgiveren tidligere har foretaget i henhold til direktivets artikel 1, stk. 1, litra a), og ikke til minimumsantallet af »sidestillede afskedigelser«, der skal foreligge, for at den nævnte sidestilling kan finde sted?
            
         
               3)
            
            
               Omfatter begrebet »opsigelser af arbejdskontrakter, som foretages af en arbejdsgiver af en eller flere grunde, som ikke kan tilregnes arbejdstageren selv«, som defineret i artikel 1, stk. 1, sidste afsnit, i direktiv 98/59, opsigelse af kontrakten efter aftale mellem arbejdsgiveren og arbejdstageren, som, selv om den sker på arbejdstagerens initiativ, er et resultat af en forudgående ændring af ansættelsesvilkårene, som arbejdsgiveren har foretaget på grund af problemer i virksomheden, og hvor arbejdstageren sluttelig modtager et beløb svarende til en godtgørelse for uberettiget afskedigelse?
            
         
      (1)  Rådets direktiv 98/59/EF af 20.7.1998 om tilnærmelse af medlemsstaternes lovgivninger vedrørende kollektive afskedigelser (EFT L 225, s. 16).